Atgimimo sala
Atgimimo sala (uzb. Tiklanish orollari, rus. Остров Возрождения) – Aralo jūroje buvusi sala. 1948 m. Aralo jūros viduryje buvusioje Atgimimo saloje įkurta slapta sovietų biologinių ginklų tyrimo laboratorija . Šioje laboratorijoje buvo gaminamas, bandomas ir laidojamas bakteriologinis ginklas. Laboratorija veikė iki 1991 m., žlugus Sovietų Sąjungai ji palikta likimo valiai. Senkant Aralo jūrai, 2001 metais sala tapo pusiasaliu ir kilo pavojus, kad užkratas iš laidojimo vietų pradės plisti. 2002 m. įvykdytas bendras JAV ir Uzbekijos projektas, kurio metu buvo nukenksminta 10 juodligės užkrato palaidojimo vietų (iš viso apie 100–200 tonų) .